Z A P I S N I K
42. sjednice Vijeća Gradske četvrti Novi Zagreb - istok 
održane 23. lipnja 2020. u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 17,00 sati

Nazočni članovi Gradske četvrti Novi Zagreb - istok: Milenko Arapović, Nevenka Lasić, Nada Bašić, Maja Baturić, Ratko Bedeković, Renata Bedeković, Igor Bočkaj, Teodor Celakoski, Anton Glasnović, Frane Knezović, Dario Laštre, Vedran Markoš, Mirela Mikić Muha, Željka Novak, Ljerkica Perešin, Zoran Rotim, Zvonimir Rukavina, Imran Srebreniković.

Drugi nazočni: 

Sjednicu otvara gospodin Milenko Arapović, predsjednik Vijeća Gradske četvrti Novi Zagreb - istok i pozdravlja sve nazočne.
Predsjednik konstatira da je na sjednici većina članova Vijeća, čime su stečeni uvjeti za raspravu i pravovaljano odlučivanje.

Prije prihvaćanja dnevnog reda, predsjednik napominje da su članovi Vijeća primili zapisnik s 41. sjednice Vijeća te bi sukladno Poslovniku o radu Vijeća trebalo prihvatiti zapisnik ukoliko nema primjedbi na isti.
Kako primjedbi nije bilo, Vijeće je jednoglasno usvojilo zapisnik s 41. sjednice Vijeća Gradske četvrti Novi Zagreb – istok održane 28. svibnja 2020.

Predsjednik Vijeća potom je iznio prijedlog dnevnog reda 42. sjednice Vijeća Gradske četvrti Novi Zagreb – istok te predložio nadopunu novom, 2. točkom „2.	Prijedlog Naredbe o izmjeni Naredbe o određivanju područja Grada Zagreba na kojima se dopušta držanje domaćih životinja“. Prijedlog predsjednika prihvaćen je jednoglasno te Vijeće donosi

DNEVNI  RED

1. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019. 
2. Prijedlog Naredbe o izmjeni Naredbe o određivanju područja Grada Zagreba na kojima se dopušta držanje domaćih životinja
3. Pitanja, prijedlozi i obavijesti.
Ad1. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019.
U raspravi sudjeluje: Milenko Arapović, Ljerkica Perešin, Renata Bedeković.
Nakon rasprave, članovi Vijeća su glasovali te većinom glasova donijeli

	

	

	

	


Z A K LJ U Č A K
o prihvaćanju Izvješća o izvršenju programa i planova 
održavanja komunalne infrastrukture u gradskim četvrtima 
i mjesnim odborima Grada Zagreba u 2019.


1. Vijeće Gradske Novi Zagreb – istok prihvatilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019.
	 
2. Ovaj će zaključak biti upućen Gradskom uredu za mjesnu samoupravu.

Ad2.	Prijedlog Naredbe o izmjeni Naredbe o određivanju područja Grada Zagreba na kojima se dopušta držanje domaćih životinja

U raspravi sudjeluje: Milenko Arapović, Renata Bedeković, Ratko Bedeković, Mirela Mikić Muha.
Nakon rasprave, članovi Vijeća su glasovali te većinom glasova donijeli

Z A K LJ U Č A K
o davanju mišljenja na Prijedlog naredbe o izmjeni Naredbe o određivanju 
područja Grada Zagreba na kojima se dopušta držanje domaćih životinja

1. Vijeće Gradske Novi Zagreb – istok daje pozitivno mišljenje na Prijedlog naredbe o određivanju područja Grada Zagreba na kojima se dopušta držanje domaćih životinja.	 

2. Ovaj će zaključak biti upućen Gradskom uredu za poljoprivredu i šumarstvo.

Ad2.  Pitanja, prijedlozi i obavijesti

Predsjednik Vijeća Milenko Arapović izvijestio je da mu se obratila Župa sv. Luke Evanđelista (Travno) s traženjem da Vijeće Gradske četvrti Novi Zagreb - istok pomogne u sanaciji sakralnog objekta nakon oštećenja koja su se dogodila pri potresu. Također Vijeću Gradske četvrti Novi Zagreb - istok obratila se Župa sv. Marka Evanđelista (Jakuševec) s traženjem za novčanu pomoć pri uređenju sakralnog objekta koji je star više od 500 godina. Radna grupa dobit će sve materijale vezano uz ova traženja prilikom pripreme rebalansa Plana komunalnih aktivnosti Gradske četvrti Novi Zagreb – istok.
Željka Novak podsjetila je na inicijativu za otvaranje ambulante na području Mjesnog odbora Travno; pitala je je li došla kakva informacija o tom traženju.
Suzana Ječ odgovorila je kako je Vijeće Gradske četvrti Novi Zagreb – istok predložilo navedenu investiciju za Program radova kapitalnih ulaganja u objekte za društvene djelatnosti u Gradu Zagrebu u 2020., nažalost prijedlog Vijeća nije usvojen.
Milenko Arapović kazao je kako će probati posredovati s pročelnikom Gradskog ureda za zdravstvo Vjekoslavom Jelečom da se s predsjednicom Vijeća Mjesnog odbora Travno obiđe Travno i vidi postoji li negdje mogućnost da se ostvari traženje.
Igor Bočkaj podsjetio je na zaključak o izmještanju spomen parka u Sopot na prostor van SRC Sopot te je rekao da se to treba odraditi.
Milenko Arapović odgovorio je kako je održan sastanak na kojem su prisustvovali predstavnici Vijeća Mjesnog odbora Sopot, Udruge Sopot, predstavnika gradskih ureda i ostalih zainteresiranih sudionika. Na sastanku je odlučeno da se pikado klub izmjesti s prostora SRC Sopot tako da im se na korištenje dadne drugi primjereni prostor. Taj prostor će preuzeti Ustanova Upravljanje sportskim objektima i oni će dalje voditi upravljanje tim prostorom.
Mirela Mikić Muha pitala je u kojoj fazi je izrada projektne dokumentacije za izgradnju škole u Jakuševcu.
Renata Bedeković odgovorila je na upit kako je ishođena građevinska dozvola, s obzirom na oštećenja školskih objekata na području Grada Zagreba prilikom potresa i ulaganja Grada Zagreba prilikom sanacije tih oštećenja očekivan početak gradnje je kraj 2021. godine.
Milenko Arapović kazao je kako je ministar Oleg Butković najavio uskoro pokretanja projekta spoja Sarajevske ceste na čvor autoceste Veliko polje prema Sisku.
Mirela Mikić Muha upozorila je kako načelnik VI. Policijske postaje Zagreb nije već godinu dana podnio izvješće Vijeću Gradske četvrti Novi Zagreb – istok.
Milenko Arapović odgovorio je da bi se, ukoliko zdravstvena situacija bude odgovarajuća, na iduću sjednicu mogli pozvati predstavnici VI Policijske postaje Zagreb i II Postaje prometne policije da podnesu svoje izvješće pred članovima Vijeća Gradske četvrti Novi Zagreb - istok i predsjednicima vijeća mjesnih odbora.


Sjednica je završila u 17,40.


Zapisnik vodio:
Mateo Peša


KLASA: 026-03/20-001/34
URBROJ: 251-06-11-9/001-20-2
Zagreb, 23. lipnja 2020.

